b'\n_START_ARTICLE_\nLuftvern\n_START_PARAGRAPH_\nLuftvern er tiltak til beskyttelse mot trusler f\xc3\xb8rt frem gjennom luften. Luftvern er ofte en v\xc3\xa5penart i en forsvarsgren (som regel h\xc3\xa6ren eller flyv\xc3\xa5penet) eller en separat forsvarsgren. _NEWLINE_Luftvern hadde sin begynnelse under f\xc3\xb8rste verdenskrig i form av kanoner p\xc3\xa5 bakken brukt mot fly. Under andre verdenskrig tok man ogs\xc3\xa5 i bruk raketter og flakt\xc3\xa5rn. I dagens luftvern benyttes styrte raketter, alts\xc3\xa5 luftvernmissiler, i st\xc3\xb8rre og st\xc3\xb8rre utstrekning. I tradisjonell forstand har luftvern beskyttet mot luftangrep i form av flymaskiner eller helikoptere, men i dagens fortolkning og kapasiteter omfatter det et videre spekter trusler, som taktisk ballistiske missiler, kryssermissiler og ubemannede luftfarkoster (droner). Se NASAMS for n\xc3\xa6rmere forklaring._NEWLINE_I en videre definisjon omfatter ogs\xc3\xa5 luftvernbegrepet fly og luftoverv\xc3\xa5kningssystemer (kontroll- og varslingsstasjoner), i tillegg til bakkebasert luftvernartilleri, men da vil begrepet "integrert luftforsvar" v\xc3\xa6re mer dekkende.'